ΜΙΑ ΣΕΙΡΑ ΤΟΥ NETFLIX
Κύριοι του Επίτιμου Λόχου Πυροβολικού, βασιλικός χαιρετισμός!
Σπανίως η βασίλισσα Ελισάβετ Β'
αφήνει να φανούν οι σκέψεις και τα συναισθήματά της,
αλλά στο σημερινό γεύμα για τον εορτασμό των 40 χρόνων στον θρόνο
έκανε αυτό ακριβώς.
Παρακαλώ, σηκωθείτε για τη βασίλισσα.
Με βραχνή φωνή απ' την εισπνοή καπνού και τη δυσφορία ενός κρυώματος,
εξέφρασε με πρωτοφανή ειλικρίνεια
την προσωπική της θλίψη και λύπη.
Η παραδοχή της αποτυχίας και μιας φρικτής χρονιάς
ίσως θεωρηθεί έκκληση για συμπόνια ή συγχώρεση
μετά από 12 ταραχώδεις μήνες.
Αν η Αυτής Μεγαλειότητα ήλπιζε σε συμπόνια και συγχώρεση απ' τον λαό,
ίσως δεν τα λάβει τελικά.
ΠΡΙΓΚΙΠΙΣΣΑ ΜΑΡΓΑΡΙΤΑ
Ήταν το "Abide With Me",
απ' τη χορωδία του Κέιμπριτζ,
με μαέστρο τον Στίβεν Κλίομπερι,
επιλογή της σημερινής καλεσμένη μας, της πριγκίπισσας Μαργαρίτας.
Γιατί το επιλέξατε; Ποια είναι η σημασία του;
Είναι ύμνος, θεώρησα προφανή τη σημασία του.
Η πίστη μου.
Χωρίς πίστη, κανείς είναι σαν να τα έχει παρατήσει. Όχι εγώ.
Η πίστη ήταν πάντα οδηγός κάθε μου απόφασης.
Στη ζωή σας ως γαλαζοαίματης ή και στην προσωπική;
Όταν η αδερφή σου είναι η Υπέρτατη Κυβερνήτης της Εκκλησίας της Αγγλίας
κι Υπερασπίστρια της Πίστης,
ενίοτε είναι λίγο δύσκολο να γίνει διαχωρισμός.
Ο επόμενος δίσκος;
Αρκετά.
Αρκετά, είπα!
Ανόητη!
Ήταν απόσπασμα της "Λίμνης των Κύκνων"
απ' τη Συμφωνική Ορχήστρα του Λονδίνου
με μαέστρο τον Αντρέ Πρεβέν.
Κι η σημασία αυτού;
Πάντα αγαπούσα πολύ το μπαλέτο.
Κάποια πράγματα δεν εκφράζονται με λέξεις,
κι ο χορός είναι μια γλώσσα από μόνος του.
Φυσικά, χόρευα κι εγώ η ίδια.
Ποτέ μπαλέτο, όμως.
Αγαπημένος παρτενέρ στον χορό;
Δεν πρόκειται να το αποκαλύψω.
Σε κάθε περίπτωση, αυτά είναι για τους νέους.
Εμείς έχουμε τις αναμνήσεις μας.
Η επόμενη επιλογή σας;
Το "Stardust" του Χόγκι Καρμάικλ.
Παίζετε κι εσείς πιάνο.
Ναι, έκανα από μικρή μαθήματα.
Η αδερφή μου έκανε μαθήματα Συνταγματικής Ιστορίας,
κι εγώ μαθήματα πιάνου.
Πρώτος σας έρωτας η μουσική;
Κανείς έχει πολλούς πρώτους έρωτες.
Φτάνοντας σε κάποια ηλικία,
δεν μπορεί κανείς παρά να ακούει την καρδιά.
Να αξιολογεί.
Κι όλους αυτούς τους έρωτες,
τα όνειρα και τα νεανικά πάθη
τα βλέπει στο πλαίσιο όλης της ζωής.
Κι είναι ενδιαφέρον να βλέπει τι αντέχει.
Κάποιοι παραμένουν, γίνονται ακατάλυτοι έρωτες.
Άλλοι ξεθωριάζουν,
κι έτσι συνειδητοποιείς ότι μάλλον δεν ήταν ποτέ αληθινοί.
Ευτυχώς,
η μουσική ήταν μια σταθερά στη ζωή μου, κι ελπίζω να παραμείνει.
Αυτός ο τελευταίος δίσκος έχει ξεχωριστή σημασία για εσάς;
Έχει ξεχωριστή σημασία, ναι.
Η οποία είναι;
Ας το αφήσουμε εκεί.
Αυτό είναι το "Stardust" του Χόγκι Καρμάικλ.
Στην καρδιά μου θα παραμείνει
Η μελωδία της αστερόσκονης
Η ανάμνηση της επωδού του έρωτα
Ο ΣΜΗΝΑΓΟΣ ΠΙΤΕΡ ΤΑΟΥΝΣΕΝΤ ΠΡΟΣΚΑΛΕΙΤΑΙ ΣΤΗ ΔΕΞΙΩΣΗ
ΑΓΑΠΗΤΗ ΜΑΡΓΑΡΙΤΑ
ΠΙΤΕΡ ΤΑΟΥΝΣΕΝΤ 79116 ΣΑΝ ΛΕΖΕ-ΑΝ-ΙΒΛΙΝ ΓΑΛΛΙΑ
Αγαπητή Μαργαρίτα, ίσως το γράμμα να είναι μια δυσάρεστη εισβολή
αντί για ευχάριστη έκπληξη.
Σχεδιάζω μια σπάνια επίσκεψη στο Λονδίνο
κι αναρωτήθηκα αν σκοπεύεις
να παραβρεθείς στη δεξίωση στο The Caledonian Club.
…για το πλήρωμα που υπηρέτησε στο HMS Vanguard!
Ο Πίτερ Τάουνσεντ.
Ναι.
Πότε είχες νέα του τελευταία;
Πρέπει να πάνε 35 χρόνια.
Το HMS Vanguard δεν είναι εκεί που εσύ κι ο Πίτερ…
Ερωτευτήκαμε.
Δεν ξέρω αν ήταν έρωτας αρχικά.
Φυσικά κι ήταν έρωτας.
Με την πρώτη ματιά.
Αφού το λες εσύ.
Το λέω.
Ο έρωτας της ζωής μου.
Στην περιοδεία στη Νότια Αφρική.
Πρώτη φορά που ταξιδεύαμε στο εξωτερικό, άρα ήταν…
Το 1947.
Μου είχε κάνει πρόταση ο Φίλιππος. Εγώ είχα δεχτεί.
Ο πατέρας είπε "Φρένο". Μας πήγε τρίμηνη περιοδεία.
Ήλπιζε ότι θα ερχόσουν στα λογικά σου.
Δεν υπήρχε περίπτωση.
Στο μεταξύ, εγώ έχανα τα λογικά μου
σε πρωινές βόλτες με τον γοητευτικό ιπποκόμο του πατέρα.
Ναι. Τον γοητευτικό παντρεμένο ιπποκόμο.
Ο Πίτερ ήταν φοβερός ιππέας.
Φαντάζομαι.
Λοιπόν,
τι φαντάζεσαι ότι θέλει;
Θα πλησιάζει τα 80 πια. Θα 'ναι χρόνια παντρεμένος.
Ναι.
Κι ευτυχισμένος, μαθαίνω.
Με παιδιά.
Και εγγόνια.
Θα πας;
Μάλλον.
Γιατί; Τι σε νοιάζει;
Ο πρίγκιπας Ανδρέας.
Μαμά.
Αγάπη μου.
Σ' ευχαριστώ που με δέχτηκες.
Ζήτησα να σερβίρουν τσάι.
Ίσως χρειαστείς κάτι πιο δυνατό.
Ήρθα να σου μιλήσω για τον γάμο μου.
Το θέμα είναι ότι την καταλαβαίνω σχετικά με τον Γουάιατ.
Ήταν λίγο άγαρμπος, Αμερικανός, φυσικά,
αλλά έλειπα τόσο με το Ναυτικό, που 'ναι λογικό να ένιωσε παραμελημένη.
Σε τελευταία ανάλυση, ο Στιβ ήταν καλό παλικάρι.
Είχε σχέση με τη γυναίκα σου.
Όχι πια, μαμά.
Πάει.
Τελείωσε.
Ωραία.
Τώρα υπάρχει άλλος.
Ένας οικονομικός σύμβουλος, ο Τζον Μπράιαν.
Για τον Θεό!
Κι έπονται κι άλλες φωτογραφίες.
Τι φωτογραφίες;
Δεν θες να ξέρεις.
Απ' το Σαν Τροπέ. Κάνοντας κάτι ακατονόμαστο.
Έχεις δίκιο. Δεν θέλω να ξέρω.
Της έγλειφε το πόδι!
Τι;
Είδες;
Εγώ λένε ότι αλλού πατάω κι αλλού βρίσκομαι,
αλλά δεν βάζω πόδια σε ξένα στόματα.
Το φαντάζεσαι;
Το πόδι της.
Αν πεινούσε, ας έπαιρνε ένα σάντουιτς.
Ή μια σόλα.
Σόλα! Φοβερό.
Το…
Το θέμα είναι ο εξευτελισμός.
Γι' αυτό κι αυτήν τη φορά
δεν έχω άλλη επιλογή
απ' τη λέξη από δέλτα.
Διπλωματία;
Διακοπή εχθροπραξιών;
Ζητώ πολλά αν πω να κάνεις τα δέοντα;
Διαζύγιο, μαμά.
Καλέ μου.
Έχει κουραστεί.
Και δεν την αδικώ.
-Εμάς κατηγορώ. -Ορίστε;
Ξέραμε πού μπλέκαμε βάζοντας τη Σάρα στην οικογένεια.
Όλοι ήταν υπέρ. Κι εσύ πιο πολύ απ' όλους.
Ναι.
Έδινε μια νέα πνοή.
Σύγχρονη, προσιτή, πολύ ευχάριστη.
-Και το γέλιο. -Τόσο μεταδοτικό.
Ναι.
Αλλά έτσι κάνουμε εμείς.
Διαλύουμε όσους διαφέρουν.
Όχι στην αρχή. Τότε λέμε στον εαυτό μας ότι θα ευνοήσουν το σύστημα.
Θα 'ναι η σωτηρία μας, το μυστικό όπλο μας.
Θα φαινόμαστε πιο σύγχρονοι, πιο φυσιολογικοί,
πιο ανθρώπινοι.
Και παίρνουμε ξανά το ίδιο οδυνηρό μάθημα.
Ότι όποιος έχει προσωπικότητα, αυθεντικότητα, ζωντάνια και πνεύμα
δεν έχει θέση στο σύστημα.
Αγαπητέ Πίτερ, χάρηκα πολύ που είχα νέα σου
κι ανυπομονώ να σε δω στις 7 του μήνα.
Θα σου έλεγα να έχεις τον νου σου για μια μικρόσωμη σταφιδιασμένη 60άρα,
μα, ευτυχώς, δεν μ' έχει αγγίξει ο χρόνος,
και έχω μείνει απαράλλαχτη απ' την τελευταία μας συνάντηση το 1955.
Μαργαρίτα!
-Μάρτιν. -Υψηλοτάτη.
Παρακαλώ. Από εδώ.
…ίσως θυμάστε ότι ήμασταν μαζί στην περιοδεία.
-Χαίρομαι που σας ξαναβλέπω. -Κι εγώ.
Ο Ρότζερ Κάρτερ.
Χάρολντ Άρμστρονγκ Σκοτ.
-Χαίρομαι που σας ξαναβλέπω. -Κι εγώ.
-Μάρκους Μουρ. -Κυρία μου.
Κι ο πρώην ιπποκόμος της Αυτού Μεγαλειότητας του Βασιλιά.
Υψηλοτάτη.
Πίτερ.
…έχοντας χορέψει κάπως δυναμικά με τις πριγκίπισσες,
που συμμετείχαν στους εορτασμούς, εγώ, όπως και κανείς από εσάς,
δεν θα ξεχάσω ποτέ την ομορφιά των Βουνών των Δράκων,
τους Καταρράκτες της Βικτωρίας,
τις απέραντες εγκαταλελειμμένες παραλίες
και το Πορτ Ελίζαμπεθ…
Θεία.
Σου ξανάδωσε ζωντάνια.
Πώς τον λένε;
Τιμ.
Σε κάνει χαρούμενη;
Είσαι ερωτευμένη;
Έτσι νομίζω.
Το αποδοκιμάζουν όλοι;
Σχεδόν βέβαιο.
Τότε, απόλαυσέ το.
Πάλεψε για εκείνον.
Αυτό το τραγούδι…
-Ώρα να φύγω. -Από τώρα;
Ναι. Γεια σου, καλή μου.
Καλό δρόμο.
Αυτό το τραγούδι σήμαινε ότι θα μείνεις.
Το ξέρω, αλλά…
Θα πρέπει να επιμείνω.
Ήταν υπέροχα.
Ελπίζω να μην περάσουν άλλα 40 χρόνια για να συναντηθούμε πάλι.
Βασικά, απ' ό,τι φαίνεται,
θα γυρίσω σύντομα στο Λονδίνο.
Και θα ήθελα να σου επιστρέψω κάποια πράγματα.
Τα γράμματά σου.
Όχι ως απόρριψη.
Τα κράτησα όλα.
Διαβάζοντάς τα, γύρισα σ' εκείνη την εποχή.
Και σκέφτηκα "Είναι πολύτιμα".
Περνάνε τα χρόνια. Κι αν συμβεί κάτι,
δεν θα ήθελα να πέσουν σε λάθος χέρια, οπότε…
Καλύτερα να τα έχεις εσύ.
Πολύ ευγενικό εκ μέρους σου.
Απ' ό,τι φαίνεται, κι εγώ κράτησα τα γράμματά σου.
Όλα.
Καληνύχτα, Πίτερ.
Καληνύχτα, Υψηλοτάτη.
Μεγαλειοτάτη, η βασιλική πριγκίπισσα.
Γεια σου, καλή μου.
Μαμά.
Το βιβλίο μου.
Το τελειώνω.
Υπάρχουν τόσα άλλα ενδιαφέροντα για να διαβάσεις.
Δεν το κάνεις.
Τέλος πάντων…
Ήρθα να μιλήσουμε για τον Τιμ.
Τον Τιμ;
Τον διοικητή Λόρενς;
Είστε ακόμα…
Ναι.
Κι ήρθα να σου πω ότι θα το μονιμοποιήσουμε.
Μέχρι να μας χωρίσει ο θάνατος.
Ορίστε;
Μετά βίας γνωρίζεστε.
Σχεδόν τρία χρόνια, μαμά.
Και το διαζύγιό σου απ' τον Μαρκ μόλις βγήκε.
Και σ' αυτό το κλίμα που βρισκόμαστε.
Με τόσο έλεγχο στην οικογένεια.
Μήπως θα ήταν συνετό
να περιμένεις;
-Να περιμένω; -Λίγο.
Καλή μου, χαίρομαι που βρήκες την ευτυχία.
Ξέρω ότι ήταν δύσκολα με τον Μαρκ.
Αλλά απ' όλες τις οικογένειες,
η μοίρα σε γέννησε σ' αυτή, με ό,τι συνεπάγεται αυτό.
Όπως το ότι η μητέρα σου είναι Υπέρτατη Κυβερνήτης της Εκκλησίας,
κι ένας νέος γάμος όταν ο πρώτος σύζυγος είναι εν ζωή
δεν αποδοκιμάζεται απλώς, απαγορεύεται.
Ξέρω πολύ καλά τις απαιτήσεις του να είσαι σ' αυτήν την οικογένεια.
Αφιερώθηκα στον ρόλο μου. Συμμορφώθηκα.
Έβαλα το καθήκον πάνω απ' όλα.
Ακόμα και πάνω απ' την ευτυχία μου.
Πέντε υποχρεώσεις τη μέρα.
Επί 300 μέρες τον χρόνο τα τελευταία 24 χρόνια.
Λοιπόν,
δεν θα με έχεις όλη.
Ούτε θα δώσω τα πάντα.
Θα παντρευτώ τον Τιμ.
Μπες μέσα. Έτσι μπράβο.
-Πώς πήγε; -Καλά.
-Ας φύγουμε. -Περίμενε.
Υψηλοτάτη, όπως ζητήσατε,
θα σας συνοδεύσω αύριο στο Κρεγκόουαν Λοντζ, καιρού επιτρέποντος.
Σμηναγός Πίτερ Τάουνσεντ.
Υψηλοτάτη,
ήθελα να σας ευχαριστήσω για την ευγένειά σας στο Μπαλμόραλ.
Ίσως πιστέψατε ότι πέρασε απαρατήρητη,
όπως ήσασταν καμουφλαρισμένη
με την πράσινη καρό φούστα και το τουίντ σακάκι.
Αντιθέτως.
Αγαπημένη μου Μαργαρίτα,
ήταν παράτολμο που με επισκέφτηκες στο γραφείο μου.
Παράτολμο και υπέροχο.
Σ' αγαπώ πολύ.
Αγαπημένη Μαργαρίτα,
φαίνεται ότι ο κόσμος εισέβαλε στην Εδέμ μας
και θέλει να απαγορεύσει τον έρωτά μας.
Με εξορίζουν.
Με ξαποστέλνουν σαν εγκληματία.
Δεν θέλω να υποφέρεις.
Ένα πλάσμα φτιαγμένο για να ευτυχήσει.
Βάζουμε τη συμφωνία μας σε αναμονή.
Μένουμε πιστοί ο ένας στον άλλον παρά τις δυσκολίες.
Μαργαρίτα, σου γράφω με βαριά καρδιά.
Μόλις γύρισα στις Βρυξέλλες μετά από έναν χρόνο στο εξωτερικό.
Μια νεαρή ονόματι Μαρί Λους
με συνόδευσε στο ταξίδι ως γραμματέας και φωτογράφος.
Η συντροφιά της ήταν απ' τις λίγες χαρές στη ζωή μου.
Αποφάσισα να τη ζητήσω σε γάμο.
Ξέρω ότι θα νιώσεις προδομένη απ' αυτήν την απόφαση.
DIANA - HER TRUE STORY ΑΝΤΡΙΟΥ ΜΟΡΤΟΝ
Πλέον με αποκαλούν "Απογοητευτικό πρίγκιπα".
Μεταξύ άλλων συκοφαντιών και ψεμάτων.
Προσπαθούσες πάντα να δεις και τις δύο πλευρές,
αλλά θα συμφωνήσεις επιτέλους
ότι ο επίσημος χωρισμός είναι η μόνη συνετή κίνηση;
Κάρολε.
Αν επρόκειτο απλώς για ασυμβατότητα ή απιστία, θα ήταν αλλιώς.
Αλλά το βιβλίο του Μόρτον είναι σκέτη εκδικητικότητα.
Κι εκείνη έχει το θράσος να επιμένει ότι δεν είχε ανάμειξη.
Έκανα ό,τι ζήτησες, μαμά.
Προσπάθησα να τον κάνω να πετύχει επί 11 χρόνια, αλλά έρχεται κάποια στιγμή…
Γνωρίζω τις δυσκολίες που έχουν οι γάμοι των παιδιών μου φέτος.
Ενώ τα θέματα της Άννας και του Ανδρέα είναι θλιβερά,
τα δικά σου είναι ξεχωριστή κατηγορία, γιατί, ως μέλλων βασιλιάς,
εσύ είσαι ξεχωριστή κατηγορία.
Στη στέψη μου, ορκίστηκα κάτι που θα ορκιστείς κι εσύ κάποτε.
Να τηρώ τους νόμους του Θεού.
Κι ο νόμος του Θεού είναι ότι ο γάμος είναι διά βίου.
Κι ενώ ο μονάρχης πρέπει να παντρευτεί και να αποκτήσει διάδοχο,
ο ευτυχής γάμος είναι προτίμηση κι όχι προαπαιτούμενο.
Υποσχέθηκες επίσης να προστατεύεις και το Στέμμα.
Η Νταϊάνα δεν θα ησυχάσει μέχρι να το τινάξει στον αέρα.
Αυτό θέλεις;
Περίεργο, έτσι;
Ήθελα χρόνια να εκσυγχρονιστούμε, να αντικατοπτρίζουμε τον έξω κόσμο.
Δες τα ποσοστά διαζυγίων εκεί έξω και δες κι εμάς.
Η Μαργαρίτα χώρισε.
Η Άννα χώρισε.
Καλώς.
Ο Ανδρέας εξευτελίστηκε και θα χωρίσει.
Εγώ είμαι παγιδευμένος, ονειρεύομαι να χωρίσω.
Κι εσύ μιλάς για πρότυπα ηθικής!
Αν ήμασταν μια απλή οικογένεια κι έρχονταν απ' την Πρόνοια,
θα μας έπαιρναν κι εσένα θα σ' έβαζαν φυλακή!
Αρκετά.
Σύγχρονη μοναρχία έχουμε.
Αλλά όχι όπως ελπίζαμε.
Φαντάζει πλέον σαν γονική αποτυχία χειρίστου είδους.
Κι όμως, με τον δούκα καταστήσαμε σαφές στα παιδιά
πόσο σημαντικό θεωρούμε τον γάμο.
Σας καταλαβαίνω απολύτως.
Η κόρη μου είναι διαζευγμένη.
Ο γιος μου είναι σε διάσταση.
Μόνο να ζητήσουμε την καθοδήγηση του Θεού μπορούμε.
Πώς φτάσαμε ως εδώ;
Η γενιά μας ανατράφηκε θεωρώντας τον γάμο ένα ιδανικό
και το διαζύγιο ένα πρόβλημα.
Αυτή η γενιά…
Ναι.
Αλλά το πριγκιπικό ζεύγος δεν έχει χωρίσει ακόμα.
Υπάρχει ακόμα ελπίδα συμφιλίωσης.
Κι όλοι γι' αυτήν προσευχόμαστε.
Πράγματι.
Καθημερινά.
Έρχονται αναφορές για φωτιά στο Κάστρο του Γουίνδσορ…
…αυτόπτης μάρτυς είπε ότι φαίνονται φλόγες και καπνός
στην οροφή της βορειοδυτικής πτέρυγας…
…η Αυτής Μεγαλειότητα ενημερώνεται.
Απ' ό,τι λέγεται, οδεύει στο σημείο.
Εξαπλώθηκε ταχύτητα.
Έτσι ανέφερε παρατηρητής για τη φωτιά.
Παρά τις προσπάθειες της πυροσβεστικής,
εκείνη δεν φαίνεται να τίθεται υπό έλεγχο.
Οι φλόγες καταστρέφουν όλη τη βορινή πλευρά.
Πέντε συνεργεία προσπαθούν να εμποδίσουν την εξάπλωση
και τη συνεπακόλουθη καταστροφή ανεκτίμητων θησαυρών.
Έχουν περάσει έξι ώρες απ' όταν ξέσπασε η φωτιά,
και το μεγαλύτερο κομμάτι της αριστερής πλευράς του κάστρου
εξακολουθεί να καίγεται.
Η καταστροφή στο εσωτερικό μαθαίνω ότι είναι ανυπολόγιστη.
Οροφές κατέρρευσαν, έγιναν καταστροφές λόγω καπνού, φωτιάς, νερού.
Ρώτησα έναν βοηθό της βασίλισσας
πώς νιώθει εκείνη για ό,τι συνέβη και πώς είναι η διάθεσή της.
Μου είπε ότι είναι όπως κάθε μάνα που βλέπει το σπίτι της να καίγεται.
Προφανώς, είναι συντετριμμένη.
Ο κόσμος έχει μείνει άναυδος με τα όσα συμβαίνουν.
Ο Ρέμπραντ;
Σώθηκε.
Ο Ρούμπενς;
Ευτυχώς, σώθηκε.
Κι ο Λεονάρντο.
Δυστυχώς, όμως, πάνω από εκατό δωμάτια,
μεταξύ των οποίων εννέα πολυτελείς ξενώνες, καταστράφηκαν.
Το Πορφυρό Σαλόνι;
Να ρωτήσω;
Εκπλήσσομαι που το θυμάσαι.
Ασφαλώς και το θυμάμαι.
Είχαν πάει όλοι στο Λονδίνο για κάποια τελετή.
Λειτουργία της Μ. Πέμπτης στον Άγιο Παύλο.
Και μας άφησαν μόνους.
Περάσαμε όλο το μεσημέρι στο Πορφυρό Σαλόνι,
καθηλωμένοι απ' τη συζήτηση.
Ναι.
Τι συζητούσαμε;
Τα πάντα και τίποτα, μάλλον.
Όχι τίποτα.
Θυμάμαι ότι κάναμε με ενθουσιασμό σχέδια για το μέλλον μας.
Με τόση βεβαιότητα κι αποφασιστικότητα.
Όπως κι εκείνα τα σχέδια,
φοβάμαι ότι το Πορφυρό Σαλόνι δεν επιβίωσε.
Πολύ λυπηρό.
Ναι.
Είμαι περίεργη.
Τι σε έκανε να μου γράψεις μετά από τόσο καιρό;
Καμία ζωή δεν συνεχίζεται για πάντα.
Προσφάτως, μου το ξεκαθάρισε ο γιατρός μου.
Πίτερ, λυπάμαι πολύ.
Τότε περίπου σε άκουσα στη ραδιοφωνική συνέντευξη,
και μάλλον ήθελα να μάθω
αν ο έρωτάς μας,
στο πλαίσιο μιας ολόκληρης ζωής,
ήταν φευγαλέος…
ή ακατάλυτος.
…δριμείες οι ερωτήσεις σχετικά με το κόστος της ανακαίνισης.
Βουλευτές Εργατικών λένε πως η βασίλισσα, όχι οι φορολογούμενοι,
πρέπει να το αναλάβει.
Η μοναρχία δεν μπορεί να λειτουργεί μονόπλευρα
και να περιμένει να πληρώσουμε εμείς οι φορολογούμενοι,
ενώ οι ίδιοι αρνούνται να πληρώνουν φόρους.
Κτίριο και περιεχόμενα δεν ήταν ασφαλισμένα.
Καλή στιγμή; Κακή;
…ξεκινήσει. Προσφορά βοήθειας…
Η χειρότερη στιγμή απ' όλες.
Ξέρουμε πώς ξεκίνησε;
Κυριολεκτικά και μεταφορικά.
Η φωτιά, εννοώ.
Κάηκε μια ασφάλεια ενός προβολέα.
Στο ιδιωτικό παρεκκλήσι. Εντελώς τυχαίο.
Ή μήπως όχι;
Όπως σ' εκείνα
τα αστυνομικά της Αγκάθα Κρίστι.
Κανείς μπορεί να υποψιάζεται πολλούς,
όλοι με εύλογο κίνητρο να το κάψουν συθέμελα.
Ποιος;
Η γειτόνισσά μου.
Η Νταϊάνα;
Απογοητευμένη μετά από χρόνια εγκατάλειψης,
αποφασίζει να πάρει τα πράγματα στα χέρια της.
Αν κι ο εμπρησμός δεν είναι αρκετά βίαιος για εκείνη.
Θα προτιμούσε ατομική βόμβα.
Δεν την πυροδότησε ήδη αυτήν;
Ο Ανδρέας, ο δούκας της Υόρκης.
Έξαλλος με τη μητέρα του
που τον έκανε να πιστεύει όλη του τη ζωή
ότι είναι ακαταμάχητος και άτρωτος,
ώσπου ανακάλυψε ότι βασικός ρόλος του είναι να τον εξευτελίζουν.
Εγώ.
Εσύ;
Πιστεύεις ότι δεν έχω λόγο να κάψω το σπίτι της αδερφής μου;
Γιατί να το κάνεις;
Λόγω όσων μου αρνήθηκε.
Τον Πίτερ Τάουνσεντ.
Τι;
Δίχως ήλιο και νερό…
οι σοδειές ξεραίνονται,
Λίλιμπετ.
Να σε ρωτήσω. Πόσες φορές έχει κάνει κάτι ο Φίλιππος;
Παρενέβη όταν εσύ δεν μπορούσες; Φάνηκε δυνατός όταν δεν μπορούσες;
Θύμωσε όταν εσύ δεν μπορούσες; Έδειξε πυγμή όταν εσύ δεν μπορούσες;
Πόσο συχνά προσευχόσουν από ευγνωμοσύνη που τον έχεις
και σκεφτόσουν ότι αν δεν τον είχες, δεν θα τα κατάφερνες; Πόσο συχνά;
Ο Πίτερ ήταν ο ήλιος μου.
Το νερό μου.
Και μου τον στέρησες.
Σ' τον στέρησα ως βασίλισσα, όχι ως αδερφή σου.
Οι συνθήκες δεν έχουν σημασία. Μόνο η απαγόρευση.
Απαγόρευση που, όλως τυχαίως, δεν ισχύει τώρα για την Άννα.
-Αυτό διαφέρει. -Πώς διαφέρει;
Η Άννα είναι βασιλική πριγκίπισσα, με καμία προοπτική για ενθρόνιση,
όπως ήμουν κι εγώ.
Ο Λόρενς είναι βοηθός στο παλάτι.
Ο γάμος αψηφά τις κοινωνικές τάξεις.
Κι ο Πίτερ ήταν, κι ήλπιζε ο γάμος του να αψηφήσει τις κοινωνικές τάξεις.
Η Άννα είναι ερωτευμένη μαζί του. Εγώ ήμουν με τον Πίτερ.
Και στις δύο περιπτώσεις, ένας είναι διαζευγμένος.
Οι καταστάσεις είναι ολόιδιες, μόνο το αποτέλεσμα αλλάζει.
Της επετράπη να τον παντρευτεί.
Εμένα όχι.
Η ιστορία της έχει αίσιο τέλος.
Η δική μου δεν είχε.
Κι όμως, ακόμα κι έπειτα από 40 χρόνια,
δεν μπορείς να παραδεχτείς τι μου συνέβη
και πόσο συνέβαλες σ' αυτό!
Ευχαριστώ, Πέγκι.
-Μεγαλειοτάτη. -Μαμά;
Τι έκπληξη! Μου είπαν ότι κάτι έχεις.
-Ένα κρύωμα. -Πυρετό, έμαθα.
Οπότε, καλύτερα να παραμείνεις κλινήρης.
Είναι ένα γεύμα προς τιμή μου.
-Δεν γίνεται να μην πάω. -Γίνεται.
Δεν θέλω να μην πάω.
Έριξα μια ματιά στην ομιλία.
Ξέρεις τα τρία ερωτήματα που θέτουμε σ' εμάς.
Χρειάζεται να τα πω;
Πρέπει να τα πω τώρα;
Πρέπει να τα πω εγώ;
Και να το περιγράψεις έτσι; "Annus horribilis";
Ο κόσμος θα το σχολιάσει!
-Όχι μόνο για την απόκλιση στα λατινικά. -Πού θες να καταλήξεις;
Θέλω να καταλήξω, αφού μιλάμε λατινικά πια,
στο ότι tempus fugit.
Ο χρόνος περνάει. Ο κόσμος θα ξεχάσει.
Με μια τέτοια δήλωση, δεν θα το ξεχάσει κανείς.
Άσε που εκφράζεις προσωπικό συναίσθημα.
-Εμείς δεν εκφράζουμε τέτοια. -Μαμά…
Και θα μπορούσε να ερμηνευτεί
ως παραδοχή αποτυχίας, παρακινώντας νέες επιθέσεις.
Ήταν μακράν η χειρότερη χρονιά της βασιλείας μου.
Ίσως και της ζωής μου. Ευχαρίστως να το μάθει ο λαός μου.
Τι να μάθει; Ότι η βασίλισσά του έχει κατάθλιψη;
Ότι είμαι άνθρωπος.
Κι ότι ίσως υπολείφτηκα… Υπολειφτήκαμε του καθήκοντος,
και του οφείλουμε μια συγγνώμη.
Συγγνώμη;
Δεν θα 'πρεπε να υπάρχει η λέξη για σένα.
Η μοναρχία είναι το μόνο κομμάτι του συντάγματος
με θεϊκά στοιχεία.
Όταν φοράς το στέμμα, μεταμορφώνεσαι.
Η συγγνώμη δεν πλήττει μόνο τη δική σου αξιοπρέπεια, μα και του Θεού,
η θέληση του οποίου είναι να είσαι αυτή που είσαι.
Δεν θα κερδίσεις κάτι.
Κι όμως.
Την ψυχική ηρεμία της.
Πράττει το θέλημα του Θεού όσο άψογα είναι ανθρωπίνως δυνατό
εδώ και 40 χρόνια.
Έχει κερδίσει το δικαίωμα να λέει ό,τι θέλει.
Χρέος μας είναι να τη στηρίζουμε.
Άνευ όρων.
-Από πότε έχεις αυτήν την άποψη; -Από την πρώτη στιγμή.
Απ' την πρώτη.
Αν δεν σε πειράζει τώρα…
Πρέπει να πάμε στο Γκίλντχολ.
Κύριοι του Επίτιμου Λόχου Πυροβολικού, βασιλικός χαιρετισμός!
Παρακαλώ, σηκωθείτε για τη βασίλισσα.
Αγαπητέ δήμαρχε,
η επέτειος κάθε περίστασης
είναι κατάλληλη στιγμή για στοχασμό,
μα δεδομένων των τελευταίων 12 μηνών,
ίσως έχω η ίδια περισσότερα να στοχαστώ απ' ό,τι οι πιο πολλοί.
Το 1992 δεν είναι μια χρονιά
την οποία θα αναπολώ με ευχαρίστηση.
Κατέληξε να είναι annus horribilis.
Κανένας θεσμός δεν είναι άμεμπτος.
Και κανένα μέλος του.
Οι υψηλές προσδοκίες που έχει ο λαός από εμάς στη μοναρχία
πρέπει να είναι σημείο αναφοράς
και για τις προσδοκίες που έχουμε από εμάς τους ίδιους.
Αν δεν μπορούμε να παραδεχτούμε τα λάθη του παρελθόντος,
τι ελπίδα για συμφιλίωση υπάρχει;
Σήμερα,
θα ήθελα να αποτίσω φόρο τιμής, αν μου επιτρέπεται, στην οικογένειά μου.
Στις τέσσερις δεκαετίες που βρίσκομαι στον θρόνο,
υπήρξαν κυριολεκτικά
ο ήλιος και το νερό μου.
Για όλες τις θυσίες που έχουν κάνει…
Και μάλιστα, εσάς που είστε εδώ,
που οι προσευχές κι οι ευχές σας
ήταν πηγή δύναμης για μένα
τα τελευταία αυτά 40 χρόνια,
σας ευχαριστώ.
Παρακαλώ, σηκωθείτε για την Αυτής Μεγαλειότητα τη Βασίλισσα.
Annus horribilis;
Ήταν. Για όλους σας.
Κι ευθύνομαι κατά πολύ.
Ενημερωτικά,
κανείς δεν σε κατηγορεί.
Αντιθέτως, όλοι εμένα κατηγορούν συνέχεια.
Και δικαίως.
Αυτό το σύστημα, απ' το οποίο επωφελείται κυρίως ο μονάρχης,
είναι πολύ δύσκολο για εσάς τους υπόλοιπους.
Και για σένα.
Έτσι είναι η δουλειά. Ας το παραδεχτούμε.
Σ' ευχαριστώ. Έλα αύριο εδώ να γευματίσουμε.
Μπορούμε να μεθύσουμε λιγάκι.
Να ελαφρύνουμε το κλίμα.
Τη φωτιά, τη δουλειά.
Τα παιδιά.
Τον Πίτερ Τάουνσεντ.
Θα το ήθελα.
Αλλά θα πάω στο Καρλάιλ να εγκαινιάσω βιομηχανικό πάρκο..
Και μετά στο Πένριθ.
Για τη Scots Guards Association.
Και μετά στην Κούμπρια, να επισκεφτώ ένα εργοστάσιο.
Τότε, θα πρέπει να μεθύσω μόνη.
-Ρούμι, η μόνη μου συντροφιά. Ρούμι;
Μη μου πεις ότι πίνεις ρούμι λες κι είσαι πειρατής.
Όχι. Τον Ρούμι!
Τον σκύλο μου.
Πολύ αστείο.
Εγώ είμαι εδώ με την Μπράντι και τη Σέρι.
Τι λέει αυτό για εμάς;
Καληνύχτα, Λίλιμπετ.
Σ' αγαπώ.
Κι εγώ σ' αγαπώ.
Πάρα πολύ.
Πόσο μεσοαστικό! Υποσχέσου να μην το ξανακάνουμε.
Ποτέ.
-Καληνύχτα. -Καληνύχτα.
ΣΜΗΝΑΓΟΣ ΠΙΤΕΡ ΤΑΟΥΝΣΕΝΤ 1914 - 1995
Υποτιτλισμός: Νότα Μουζάκη